Orava raudteejaam

Orava raudteejaam on raudteejaam Tartu–Koidula raudteeliinil Võrumaal Võru vallas Rõssal (nime saanud läheduses asuva Orava küla järgi).

Reisirongid sõidavad Oravalt edasi Koidula jaama. Nende peatuste vahel on olnud ka peatus Kliima. Kuni 30. augustini 2011. aastal lõppes reisirongiliiklus Oraval.

Orava jaamas asus üks madal perroon pikkusega 89 m, mis 2012. aastal lammutati ja asendati uue disainiga lühikese ooteplatvormiga (35 m), mille tõttu toimub väljumine ja sisenemine rongi ainult läbi C-ala. Jaamas asub lisaks peateele neli kõrvalteed ja kauba laadimiseks üks tupiktee – kokku üheksa pöörmega. 

Raudteejaam asub Balti jaamast 262 km kaugusel ja Tartust 73 km kaugusel. 

Tartu–Koidula raudteeliinil sõidab sõltuvalt nädalapäevast ja aastaajast 1–4 reisirongi päevas. Rong sõidab Tartust Oravale umbes 1 tund ja 25 minutit.

Ajalugu
Jaam avati aastal 1931, seoses Tartu–Petseri raudteeliini rajamisega. Avamisel jäi jaam Orava valda. Algne jaamahoone hävis II Maailmasõjas.

1950. aastate alguses valmis tüüpprojekti järgi stalinistlikus stiilis kivist jaamahoone, mis on analoogne samal perioodil ehitatud Abja ja Keeni jaamahoonetega.

Pildid

Välislingid 

 Infot jaama kohta; fotod (vene keeles)
 Orava jaama tehnokorraldusakt; AS Eesti Raudtee
 FOTO: Orava jaam aastal 2009; Baltic Trains Picture Gallery
 Orava raudteejaam • XX sajandi arhitektuur • Kultuurimälestiste riiklik register
 "Küünlad ääristasid rongi viimset teekonda" – Postimees, 4. märts 2001
 TARTU-KOIDULA RONGILIIN KUI PÄRANDKULTUURI OBJEKT; Tartu 2018

Eesti raudteejaamad
Võru vald